Gandia injecta 1,5 milions d'euros per a partides fonamentals
11 juny 2025

## Gandia injecta 1,5 milions d'euros per a partides fonamentals11 juny 2025Última actualització: 11 juny 2025

![](../gestion/img/417d10999238ba92d2745bcad75e5a6d38a986e4f9b9570dee129b2a1e03274e.jpg)  
  

La primera tinenta d’alcaldia i coportaveu del Govern Local, **Alícia Izquierdo**, acompanyada del regidor d’Economia i Hisenda, **Salvador Gregori**, han informat de l’aprovació, en Junta de Govern Local d’aquest matí, del projecte de modificació de crèdits mitjançant crèdits extraordinaris i suplements de crèdits.

_«Hem aprovat una modificació que hem proposat per a poder iniciar els expedients d'amortització anticipada de préstecs i una sèrie de modificacions també del romanent líquid de tresoreria per a poder destinar una sèrie de diners, poder rematar alguns projectes, portar-ne endavant uns altres...»_. Izquierdo ha recordat que això és possible, una vegada més, gràcies a la gestió eficient i responsable d’aquest govern, tal com reconeix el Ministeri d'Hisenda.

Es tracta de la segona modificació de crèdits _«per a unes partides que consideràvem que havíem de ser fonamentals. Perquè, a més, com que aquests diners estan disponibles a primers d'agost, per tant, ens dona prou marge per a poder fer els projectes als quals van destinats»_.

La destinació principal d’aquests 1.592.000 euros és: 500.000 euros per a la millora de vials; 415.000 per al ‘Txec Consum’; 50.000 euros per a un projecte de millora i humanització de patis escolars del departament d’Educació; 75.000 euros per al pla d’Habitatge; 200.000 euros per a la Planta de Biomassa del departament de Medi Ambient i per a dignificar la Fira i Festes, «com a capital cultural que som» altres 120.000 euros.

_«Creiem que tot revertirà directament en la ciutat, siga en confortabilitat de carrers, en dinamització del teixit productiu, com és el comerç, per a la millora dels patis dels col·legis o perquè el tractament de la biomassa puga fer-se realitat»._

**Amortització anticipada de préstecs**

Gregori ha explicat que, a més, a conseqüència de l'activació de les regles fiscals per als estats de la Unió Europa, l’Ajuntament té l'obligació de fer una amortització anticipada de tota l'estabilitat pressupostària respecte al romanent de tresoreria. _«Enguany, entre el que es va amortitzar al mes de març i el que es va amortitzar a finals de desembre per al trasllat de la quota en el pla que vam aprovar farà un mes, i aquesta amortització anticipada de 3,8 milions d'euros anem a una amortització anual que estarà al voltant d'entre 6 i 6 milions i mig d'euros que tindrem menys de deute. Per tant, arribarem a fer realitat allò que vam anunciar, que a finals de 2025 estarem al voltant de 100 milions d’euros de deute menys, a conseqüència de l'amortització obligatòria i l'amortització anticipada per activació de les regles fiscals»_.

Finalment, s’ha assegurat que l’Ajuntament està fora de risc financer, perquè en 45 anys que queden per amortitzar el deute, serà molt fàcil de dur si continuen fent-se les coses bé com els últims 10 anys. _«Per tant, la ciutat de Gandia pot estar tranquil·la, està en bones mans la gestió financera i econòmica de la ciutat de Gandia»_, ha conclòs Gregori.

[Twittear](https://twitter.com/share)